தோழியரே... தோழியரே

தோழியரே... தோழியரே ஆ.மணவழகன் தோழியரே! தோழியரே! ! நலமா! நீங்கள் நலமா!? ! காலத்தின் கருவறையில் ! கால்தடத்தைப் பதிக்க எண்ணும் ! கவிதைகளே(!?).. ! நலமா, நீங்கள் நலமா!? ! எந்தன் உணர்விற்குள் உறுத்தி நிற்கும், ! உங்கள் உள்ளம் துடைக்க சில கேள்வி! ! எம் பண்பாட்டைக் காத்து நிற்க - இது ! படை திரட்டும் ஒரு வேள்வி! ! 'பெண்மொழி' என்று சொல்லி - நீ ! பெண்மையைப் படையல் வைப்பதா? ! உன்மொழி படித்த பெண்ணே - உன் ! எழுத்தைத் தள்ளி வைப்பதா? ! அச்சம் தவிர்த்து ஆடை களைந்த நிலையை - நீ ! அனைவர் முன்னும் அள்ளி வைப்பதா? ! கொண்டவனோடு கொண்ட உறவை - பார் ! கொறிப்பதற்குக் கொடுத்து வைப்பதா? ! கழிப்பறை வாசகத்தை - நீ ! கவிதை என்று சாற்றி வைப்பதா? ! காற்றினில் கலையும் மேகத்தை ! 'காலச் சுவடு'களில் ஏற்றி வைப்பதா? ! ஆடைக்குள் மறைக்கும் அழகை ! அட்டைப் படமாய் அரங்கேற்றுவதா? ! உச்சரிக்கக் கூசும் சொல்லை ! ஊரையே நீ உச்சரிக்க வைப்பதா? ! இலக்கியத்தில் இடம்பிடிக்க - பெண் ! இயல்பை நீ இழக்கலாமோ? ! 'பெண்மொழி' என்று சொல்லி ! பேய்மொழி பிதற்றலாமோ? ! வருங்காலம் உனக்கோர் இடத்தை ! எப்படியும் வகுப்பதுண்டு! ! வரலாற்றைப் புரட்டிப் பார்...காந்தியோடு, ! 'கோட்சே'யும் இருப்பதுண்டு! ! சங்கத்திலும் உள்ளதென்று - பொய்யைத் ! தயங்காமல் உரைக்கின்றாய்! ! சங்கத்தைக் கற்றதுண்டா? - நீ ! தங்கத்தைத் தொட்டதுண்டா? ! மலர் சேரும் வண்டிற்கு ! மணிநா முடித்த மாண்புண்டு! ! மான் பிணை கொண்டதென்று ! மருவி நின்ற பெண்ணுண்டு! ! நாரையே சாட்சி என்று ! நவின்ற ஒரு நங்கை உண்டு! ! அறத்தோடு நிற்றலென்ற ! அற்றை நாள் மாண்புண்டு! ! மரத்தை மூத்தாள் என்று ! மன்னவனை மறுத்தாள் உண்டு! ! சங்கத்தை சாட்சிக்கிழுக்கும் ! சடமே! நீ தெளிவாய் கண்டு! ! பண்பு கெட்ட உன்னிடம் - நான் ! பண்பாட்டைக் கேட்கவில்லை! ! உனைப் படிக்கும் வெளிநாட்டார் ! உரைப்பரே! ! எம் பெண்டிரையும் கேவலமாய்! ! உன்னிடத்தில் ஒன்று சொல்வேன்! அதை ! உன்னவர்க்கும் உரைக்க மறவாதே! ! 'எழுத்தில் பரத்தமை' - அதை ! இனிமேலும் தொடராதே